I april måned vælger jeg at give mig selv en Iphone 6 i gave. Jeg henvender mig til Elgiganten i Taastrup en fredag og forklarer hvad jeg ønsker. Jeg ønsker bl.a. at betale månedligt omkring 250 kr. Det hele kører og jeg får min mobil med ned til kassen. Da jeg skal til at betale, har ekspedienten ikke skrevet en pris på sedlen og jeg skal derfor gå retur til ham, for at få ham til at udfylde den medfølgende seddel korrekt. 
Han kan ikke få lov til at lave den om i systemet og må derfor bede mig komme tilbage lørdag efter min mobil. 
Da jeg kommer lørdag, er der stadig problemer og derfor må jeg vente til mandag. Jeg dukker op mandag og forklarer dette til en anden kollega. Igen får jeg af vide jeg må møde op tirsdag. 
Jeg møder op tirsdag, hvor ekspedienten stadig ikke har kigget på min sag og beder mig komme tilbage onsdag. Jeg siger til ham, at han må skynde sig mens jeg venter, for jeg vil ikke komme tilbage igen. 

Da han kommer ud forklarer han, at jeg bliver nødt til at betale kontant, pga systemet, så jeg skal smide 5.800 kr med det samme. Jeg vælger at gøre dette, da jeg bare vil have min mobil. Idet vi ordner de sidste ting, spørger han mig, om jeg skal have forsikring på mobilen, jeg spørger hvad den dækker. Han forklarer at den ikke dækker tyveri, men kun skærmen. Yderligere forklarer han mig, at forsikringen koster omkring 800 kr og en ny skærm kun koster 1000 kr, så det slet ikke kan betale sig. Jeg vælger derfor denne forsikring fra. 

Da jeg er super uheldig, smadrer jeg min skærm totalt, allerede 2 måneder senere. Jeg henvender mig derfor til Elgiganten pr telefon, som oplyser mig at jeg skal møde op i Elgiganten og sende min mobil af sted. 

Da jeg møder op i Elgiganten  en fredag, oplyser ekspedienten mig, at det koster mig 2000 kr at få ordnet min skærm, jeg brokker mig og siger jeg blev oplyst 1000 kr. Ekspedienten går derfor ud bagved for at finde ud af det. Han kommer tilbage og oplyser mig det er korrekt med 1000 kr. Jeg kommer derfor tilbage om lørdagen, når jeg har fundet mig en midlertidig mobil, og indleverer den. 

Pludselig får jeg en SMS om, at det koster mig 2700 kr at få lavet min skærm. Jeg skriver selvfølgelig tilbage, at dette må være en fejl og de lige må kigge på det en gang til, da jeg er oplyst, da jeg afleverede min mobil, at det kun kostede 1000 kr. Jeg bliver ringet op af en mand fra Elgiganten, som forklarer mig, at det har ham jeg indleverede min mobil til, ikke oplyst mig, med andre ord, at jeg lyver. Forklarer ham pænt, at nej ikke ham jeg indleverede den til om lørdagen, for jeg havde jo fået prisen om fredagen. 

Manden i telefonen fortæller mig, at det er via Apple det koster 1000 kr. Derfor vælger jeg at takke nej til tilbuddet og kontakter derefter Apple for at få den lavet til den lovede pris. Jeg kan så oplyse, at hos Apple koster det 2400 kr at få lavet skærmen og så tager det flere uger. 

Jeg valgte derfor at få den lavet hos Elgiganten som havde min mobil. 

Da jeg henter min mobil, forklarer jeg manden at jeg synes hele forløbet har været rigtig skidt, og jeg mener de gratis godt kunne give mig den forsikring oveni. Det kan jeg så ikke få, da den skulle tegnes da mobilen blev købt. 

Og for lige at sætte prikken over i'et, så havde jeg også fået en mobil med hjem i en anden farve end den jeg havde bestilt......

En helt igennem dårlig oplevelse og jeg blev på 2 måneder nødt til at betale 8500 kr, pga fejlinformation og ekspedienter der ikke kan deres arbejde. 

Skulle Elgiganten have haft mig som kunde igen, skulle de have givet mig den forsikring, gratis, samt selv have slugt de sidste 1700 kr der var fra den oplyste pris på hvad det ville koste for skærmen og hvad jeg måtte betale.